3.1. Kuidas ajatustaotlust täita ning kuhu viia/saata?  Taotluse võib esitada/saata posti teel või e-postiga (digiallkirjastatult) vabas vormis või vastaval blanketil piirkondlikusse maksukeskusesse, selle teenindus­büroosse või teeninduskohta. Taotluses esitatakse põhjendus maksuvõla  tekkimise ja tasumise ajatamise vajaduse kohta ning lisatakse soovitav maksuvõla tasumise ajakava (perioodi pikkus, igakuiste maksete suurus ja tasumise kuupäev). Samuti põhjendatakse taotluses, kas (mille arvelt) maksukohustuslane on suuteline taotletaval ajatamisperioodil maksegraafikut ning ka muid jooksvaid kohustusi (nt pangalaenu või liisingmakseid) täita.